ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کی وئی آئی سی کو مہاجر مزدوروں سے پہلی آمدنی ہوئی؛ آئندہ مہینوں میں زیادہ پیداوار کی امید
نئی دہلی،30 نومبر 2020/ کھادی اور گرام ادیوگ کمیشن  کے ذریعہ کووڈ-19 وبا کو دیکھتے ہوئے اٹھائے گئے سیلف سسٹینگلٹی یعنی خود پائیداری یا استحکام اقدام کے اچھے نتائج برآمد ہونے لگے ہیں۔ مصیبت میں پھنسے مہاجر لوگ اگست ماہ میں اترپردیش میں کے وی آئی کے شہد مشن میں شامل ہوئے۔ مزدوروں نے پہلی شہد پیداوار کا فائدہ اٹھایا ہے۔ امید ہے کہ دسمبر سے مارچ مہینے میں پیداوار بڑھے گی۔
مغربی اترپردیش کے مظفر نگر ضلع میں پانچ مہاجر مزدوروں نے شہد کی مکھی کے پانچ بکسوں سے 253 کلو گرام شہد نکالا۔ یہ بکسے اسی سال 25 اگست کو انہیں دیئے گئے تھے۔خام شہد 200 روپے فی کلو کی اوسط سے بکتا ہے اور اس شرح سے مہاجر مزدور وں کو تقریباً 50 ہزار روپے حاصل ہونے کی امید ہے۔ اس کا مطلب ہر مستفدین کو دس ہزار روپے کی اوسط آمدنی۔ اس میدان میں کے وی آئی سی کی تربیت کے بعد 70 مہاجر مزدوروں کو شہد کی مکھیوں کے 700 بکسے دیئے گئے تھے۔ شہد کی مکھی کے بقیہ بکسوں میں سے آنے والے دنوں میں شہد نکالا جائے گا۔
دسمبر سے مارچ مہینے میں شہد کی مکھیوں کے ان بکسوں سے کم سے ےکم 5 گنا شہد حاصل ہوگا کیونکہ سیزن کے دوران یکولیپٹس اور سرسوں کی فصل اپنے عروج پر ہوگی۔ ان میں سے فی بکسے سے پیک سیزن میں 25 کلو گرام شہد نکلے گا۔ شہدکی مکھی پالنے والے اپنے بکسوں کو ہریانہ، راجستھان اور مشرقی اترپردیش بیچنے میں اہل ہوں گے۔ ان علاقوں میں شہد کی مکھیوں کو کافی پراگ اور نیکٹر ملیں گے۔ ان کا استعمال شہد پیدا وار میں ہوگا۔
کے وی آئی کے سربراہ جناب ونے کمار سکسینہ نے کہا کہ مہاجر مزدوروں کو اپنی جڑوں سے جڑنے اور خود روزگار حاصل کرتے دیکھنے میں خوشی ہورہی ہے۔ انہوں نے بتایا کہ آتم نربھر بھارت مہم کے حصے کے طور پر شہد مشن کے ساتھ دیگر شہروں سے اپنے گھر چلے گئے مزدوروں کو اس کام میں لگایا گیا۔ مزدور محض تین مہینے میں اپنے بل بوتے پر اپنی گذر بسر کمار رہے ہیں۔ جناب سکسینہ نے کہا کہ آنے والے مہینے میں شہد کی پیداوار اور مزدوروں کی آمدنی کئی گنا بڑھے گی۔
مستفدین نے حمایت اور امداد کے لئے کے وی آئی سی کا شکریہ اد ا کیا اور کہا کہ کمیشن نے ہمیں شہد کی مکھیوں کی پروری سے کام کی تلاش میں دیگر شہروں میں جائے بغیر اپنی گذر بسر حاصل کرنے میں اہل بنایا ہے ۔ سہارن پور ضلع میں کے وی آئی سی کے شہد کی مکھی پالنے والے امت کمار نے کہا ’ میں وزیراعظم جناب نریندر مودی کا شکریہ ادا کرتا ہوں کہ آتم نربھر بھارت کے لئے ان کی وژن سے ہمارے لئے مقامی روزگار پیدا ہوا ہے۔ ہم پانچ مزدوروں کو تین مہینوں میں ہی 50 شہد کی مکھیوں کے بکسے ملے۔ ان میں سے 25 کلو گرام شہد نکالا گیا۔
وزیراعظم کے آتم نربھر بھارت اپیل کو دیکھتے ہوئے کے وی آئی سی نے اترپردیش اور بہار میں سینکڑوں مہاجر مزدوروں کو شہد مشن، کمہار بااختیار بنانے کی اسکیم اور ڈگنٹی پروجیکٹ میں شامل کیا۔ انہیں ضروری آلات اور اوزار تقسیم کئے جانے کے علاوہ کے وی آئی سی نے نئی شہد کی مکھی پالنے والوں کو تعاون دینے کے لئے تکنیکی تربیت بھی دی۔
م ن۔ ش ت۔ج
(Visitor Counter : 149
وزارت دفاع
ہنڈن ائیرفورس اسٹیشن کی کمان کی تبدیلی
ایئر کموڈور سنجے چوپڑا نے 01 جون2023 کو ایئر کموڈور ونےپرتاپ سنگھ سے ہنڈن ایئر فورس اسٹیشن کی کمان سنبھالی۔اس موقع پر ایک شاندار پریڈ کا انعقاد کیا گیا۔
ایئر کموڈور سنجے چوپڑاکو دسمبر 1995 میں بھارتی فضائیہ میں ہیلی کاپٹر پائلٹ کے طور پر شامل کیا گیا تھا ۔ وہ ایک کوالیفائیڈ فلائنگ انسٹرکٹر ہیں، 4700 گھنٹے سے زیادہ پرواز کر چکے ہیں اور کالج آف ایئر وارفیئر، سکندرآباد کے سابق طالب علموں میں سے ہیں۔ ایئر آفیسر نے ایک ہیلی کاپٹر یونٹ، ایک فلائنگ اسٹیشن کی کمان سنبھالی ہے اور مختلف آپریشنل تقرریوں کا انعقاد کیا ہے۔انہوں نے وایو سینا میڈل بھی حاصل کیا ہے۔
سماجی انصاف اور تفویض اختیارات کی وزارت
جسمانی طور پر معذور افراد کے لیے پنڈت دین دیال اپادھیائے نیشنل انسٹی ٹیوٹ نے بہتر خدمات کے لیے نئی پہل قدمیاں انجام دیں
جسمانی طور پر معذور  افراد کے لیے پنڈت دین دیال اُپادھیائے نیشنل انسٹی ٹیوٹ ، نئی دہلی نے تھری ڈی پرنٹنگ تکنالوجی کا استعمال کرتے ہوئے دیویانگ جن افراد کو بہتر خدمات فراہم کرانے کے لیے ایک نئی پہل قدمی انجام دی ہے۔ اس پہل قدمی کے لیے پہلے قدم کے طور پر، کینسر کی وجہ سے ایک دیویانگ جن کے لیے پی ڈی یو این آئی پی پی ڈی میں ایک تھری ڈی پرنٹ والا اسپائنل آرتھوسیس تیار کیا گیا ہے۔ یہ آرتھوسیس آج  سماجی انصاف اور تفویض اختیارات کے وزیر محترم ڈاکٹر وریندر کمار اور پی ڈی این آئی پی پی ڈی کے ماہرین / افسران کی موجودگی میں پائل سولنکی کے لگایا گیا ۔
تھری ڈی تکنالوجی کے متعدد فوائد ہیں جن میں
- آرتھوسیس اور پروستھیسیس تھری ڈی تکنالوجی کے ساتھ فٹنگ کی درستگی میں اضافہ کرتا ہے۔
- یہ مریضوں کے سکون و اطمینان میں اضافہ کرتا ہے۔
- کاسمیٹک کے لحاظ سے زیادہ فٹ
- یہ تکنالوجی آلات کی کوالٹی میں بہتری لانے کے ساتھ ساتھ آرتھوسیس اور پروستھیسیس کی تیاری میں صرف ہونے والے وقت کو بھی کم کرتا ہے۔
- تھری ڈی پرنٹنگ ضابطہ کے تحت، مریض کو کمپیوٹر اسکینر کے ذریعہ اسکین کیا جاتا ہے اور آرتھوٹک اور پروستھیٹک آلات کی تھری ڈی پرنٹنگ سے قبل سافٹ ویئر کا استعمال کرتے ہوئے بایومیکنیکل ایپلی کیشن لاگو کی جاتی ہے۔
- لہٰذا، یہ مریض کے نقص کو درست کرنے کی غرض سے تعاون فراہم کرانے کے لیے بایومیکنیکل اثرات کو بہتر بناتا ہے۔
تھری ڈی تکنالوجی کو مدنظر رکھتے ہوئے، یہ توقع کی جاتی ہے کہ چلنے پھرنے سے معذوری سے متعلق کام کر رہے قومی ادارے پی ڈبلیو ڈیز کو بہتر بازآبادکاری خدمات فراہم کرانے کے لیے اس تکنالوجی کا استعمال کر سکتے ہیں۔
وزارت خزانہ
ڈی آر آئی نے گوہاٹی اور دیما پور میں ہند-میانمار سرحد کے ذریعہ اسمگل کیا گیا 8.38 کروڑ روپے مالیت کا 15.93 کلو گرام سونا ضبط کیا
ڈائریکٹوریٹ آف ریونیو انٹیلی جنس  نے ایک اہم کارروائی کرتے ہوئے 12 مئی 2022 کو گوہاٹی اور دیماپور میں ہند-میانمار سرحد کے ذریعہ سونے کی اسمگلنگ کرنے والے منظم سنڈیکیٹ جس کا کوڈ نام ’’گولڈ آن دی ہائی وے‘‘ ہے، سے 15.93 کلوگرام غیرملکی سونے ضبط کیا ہے جس کی قیمت 8.38 کروڑ روپے ہے۔
ایک خفیہ اطلاع کی بنیاد پر کارروائی کرتے ہوئے، ڈی آر آئی حکام نے دو آئل ٹینکروں اور ایک ٹرک کی ہوشیاری سے نگرانی کی جو مئو، منی پور سے آسام میں گوہاٹی کیلئے الگ الگ سفر کر رہے تھے۔ 12 مئی 2022 کی صبح سویرے ان گاڑیوں کو دیما پور اور گوہاٹی کے درمیان قومی شاہراہ کے مختلف مقامات پر ایک ساتھ روک دیا گیا تھا۔
مالی سال 2021-22 میں، ڈی آر آئی نے ملک بھر میں اپنی کارروائیوں کے دوران 405 کروڑ روپے مالیت کا 833 کلو سونا ضبط کیا۔ ان میں سے، شمال مشرقی ریاستوں میں، ڈی آر آئی نے 208 کلو گرام سے زیادہ سونا ضبط کیا ہے جس کی قیمت 102.6 کروڑ روپے ہے۔ یہ ا سمگلنگ انتہائی حساس ہند-میانمار اور ہند-بنگلہ دیش سرحدوں کے ذریعے ہوئی۔
روکی گئی گاڑیوں کی مکمل تلاشی لینے پر 15.93 کلو گرام وزنی سونے کے بسکٹ کے 96 تولے برآمد ہوئے جنہیں تینوں گاڑیوں کے مختلف حصوں میں احتیاط سے چھپایا گیا تھا۔ کارروائی میں سنڈیکیٹ کے پانچ ارکان کو گرفتار کر کے تین گاڑیاں قبضے میں لے لی گئی ہیں۔ مزید تفتیش جاری ہے۔
اس طرح کے معاملوں کا مؤثر طریقے سے پتہ لگانے اور ان کو بے اثر کرنے کی ڈی آر آئی کی صلاحیت ان لوگوں کے لیے ایک رکاوٹ کا کام کرتی ہے جو ہندوستان کی اقتصادی سرحدوں پر سمجھوتہ کرنا چاہتے ہیں۔ ڈی آر آئی اس طرح کے جرائم کے مرتکب افراد کے خلاف مسلسل قانونی کارروائی جاری رکھنے کے لیے پرعزم ہے۔
ہنر مندی کے فروغ اور صنعت کاری کی وزارت
ایم ایس ڈی ای خصوصی مہم دوئم کے ذریعے سوچھتا کو ادارہ شکل دی گئی
نئی دہلی، 22اکتوبر، 2022/ حکومت ہند نے سوچھتا اور سرکاری کام کاج میں زیر التواء کو کم کرنے پر توجہ مرکوز کرتے ہوئے 2 اکتوبر سے 31 اکتوبر 2022 تک خصوصی مہم دوئم کا اعلان کیا ہے۔ خصوصی مہم دوئم وزارتوں، محکموں اور ان کے ماتحت دفاتر کے علاوہ فیلڈ/ آؤٹ سٹیشن دفاتر پر زیادہ زور دیتی ہے۔ انتظامی اصلاحات اور عوامی شکایات کا محکمہ  مہم کے نفاذ کی نگرانی کرتا ہے۔
خصوصی مہم دوئم کے ایک حصے کے طور پر، ہنر مندی کے فروغ اور چھوٹے کاروبار کی وزارت  سوچھتا کو ادارہ جاتی بنانے پر خصوصی توجہ دے رہی ہے، جس میں مہم کی جگہوں کو حتمی شکل دینا، نوڈل افسران کو حساس بنانا، نشاندہی کیے گئے زمرووں میں کام کاج میں کی گئی تاخیر کی نشاندہی، اسکریپ کو ختم کرنا ، اور ریکارڈ کا بندوبست شامل ہے۔ طے شدہ طریقہ کار کے مطابق۔ ایم ایس ڈی ای نے فیلڈ سٹاف کے ساتھ شدید مصروفیت اور مہم کی کڑی نگرانی کے ذریعے موثر عملدرآمد کو یقینی بنانے کی کوششیں کی ہیں۔ انتظامی اصلاحات اور عوامی شکایات کے محکمے کے زیر اہتمام ایس سی پی ڈی ایم پورٹل پر روزانہ کی پیشرفت اپ لوڈ کی جا رہی ہے۔ اب تک، نفاذ کے مرحلے  کے دوران 32 عوامی شکایات کو دور کیا جا چکا ہے، اور ارکان پارلیمنٹ کے مقدمات کے 12 حوالوں کا جواب دیا جا چکا ہے۔ اس کے علاوہ، 12830 ای فائلوں کا جائزہ لیا گیا، 2115 فائلوں کو نمٹا یا گیا، 6954 صفائی مہم چلائی گئی، 5783 مربع فٹ جگہ خالی کرائی گئی، اور 373175 روپے کی آمدنی حاصل ہوئی۔ مزید یہ کہ جن تعلیمی اداروں ، ایم ایس ڈی ای کے ماتحت دفتر نے مہم کے ذریعے امید افزا نتائج دکھانے کے لیے ملک کے تمام جے ایس ایس میں کچھ 'بہترین طریقوں' کو نافذ کیا ہے۔
کابینہ سکریٹری نے 23 اگست 2022 کو حکومت ہند کے تمام سکریٹریوں سے خطاب کیا اور اس کے لیے ڈی اے آر پی جی گائیڈ لائنز نوٹ 25 اگست 2022 کو جاری کیا گیا۔ ایم ایس ڈی ای کے تمام ونگ اور ڈویژن کے سربراہوں کو بھی ہدایت دی گئی کہ وہ اس کے کامیاب نفاذ پر قریبی نظر رکھیں اور اسے یقینی بنائیں۔
خصوصی مہم دوئم سے خطاب کرتے ہوئے، ہنر مندی کی ترقی اور چھوٹے کاروبار کی وزارت کے سکریٹری جناب اتل کمار تیواری نے کہا کہ وزیر اعظم جناب نریندر مودی کی قیادت میں سرکاری محکموں میں صفائی کو ادارہ جاتی بنانے، سرکاری ریکارڈ کو ڈیجیٹائز کرنے اور مسدود وسائل کو آزاد کرنے پر خصوصی توجہ کے ساتھ، خصوصی مہم دوئم شروع کی گئی ہے۔ انہوں نے مزید کہا کہ ایم ایس ڈی ای، حکومت ہند کی طرف سے اس خصوصی مہم کے لیے پرعزم ہے، اور یہ ہمارے مفاد میں ہے کہ ہم سب مشترکہ طور پر اس اقدام کی کامیابی کے لیے کام کر رہے ہیں۔ انہوں نے مزید کہا کہ ایم ایس ڈی ای کئی سرگرمیاں کر رہا ہے اور اس نے شاندار پیش رفت کی ہے اور ہم زیادہ سے زیادہ شرکت اور نتائج پر مبنی سرگرمیوں کو یقینی بنانے کے لیے اپنی کوششیں جاری رکھیں گے۔
خصوصی مہم دوئم مراحل پر مشتمل ہے: 14 ستمبر 2022 سے 30 ستمبر 2022 تک تیاری کا مرحلہ؛ اور 2 اکتوبر سے 31 اکتوبر 2022 تک عمل درآمد کا مرحلہ جس میں صفائی مہم کی کامیابی کے لیے 11 پیرامیٹرز کا احاطہ کیا گیا ہے۔
۔۔۔
ش ح ۔ اس۔ ت ح ۔
U – 11763
(Visitor Counter : 74
وزیراعظم کا دفتر
وزیراعظم نے منی پور کے یوم تاسیس کے موقع پر وہاں کے عوام کو مبارکباد دی
نئی دہلی ،21جنوری: وزیراعظم جناب نریندر مودی نے منی پور کے یوم تاسیس کے موقع پر وہاں کے عوام کو مبارکباد دی ہے۔
ایک ٹویٹ میں جناب مودی نے کہا‘‘ منی پور کے عوام کو ریاست کے یوم تاسیس پر مبارکباد۔ ہندوستان کو ملک کی ترقی میں منی پور کے تعاون پر فخر ہے۔ منی پور اختراع اور کھیل کود کی صلاحیت میں بے پناہ توانائی کا مرکز ہے۔ میں ریاست کی ترقی کے سفر میں اپنی نیک خواہشات کااظہار کرتا ہوں۔ ’’
صدر جمہوریہ کا سکریٹریٹ
صدر جمہوریہ ہند نے پانڈیچری یونیورسٹی کے 27ویں جلسہ تقسیم اسناد سے خطاب کیا
خواہ یہ کوئی یونیورسٹی ہو یا دیگر ادارہ، سماج کے تئیں ہم سب کی ذمہ داری بنتی ہے
نئی دہلی، 23دسمبر 2019/صدر جمہوریہ ہند جناب رام ناتھ کووند نے 23 دسمبر 2019 کو پانڈیچری یونیورسٹی کے جلسہ تقسیم اسناد سے خطاب کیا۔
اس موقع پر اظہار خیال کرتے ہوئے صدر جمہوریہ ہند نے کہا کہ خواہ یہ کوئی یونیورسٹی ہو یا دیگر ادارہ ، آخر کار ہم سب معاشرے کا حصہ ہیں اور معاشرے کے تئیں ہم سب کی ایک ذمہ داری بنتی ہے۔ انہوں نےا س امر پر مسرت کا اظہار کیا کہ پانڈیچری یونیورسٹی کے سماجی ذمہ داری والے پروجیکٹ پہلے سے ہی کامیابی سے ہمکنار ہوچکے ہیں اس کے تحت خون کا عطیہ دینے کے کیمپ ، جسمانی اعضا کا عطیہ دینا ، آنکھوں کی صحت کی جانچ، فوٹو نمائش اور پانڈیچری یونیورسٹی کمیونٹی کالج کے ذریعہ منعقد کرائے گئے ہیلتھ چیک اپ سمیت کمیونٹی خدمات کا افتتاح شامل ہے۔ انہوں نے اس امر پر بھی مسرت کا اظہار کیا کہ پانڈیچری یونیورسٹی کیمپس کے اندر ،سووچھ بھارت کو نافذ کرنے والی اولین یونیورسٹی بن جانے کے راستے پر چل پڑی ہے۔
صدر جمہوریہ ہند نے کہا کہ پانڈیچری یونیورسٹی کی جانب سے دیہی نوجوانوں کی مدد کے لئے کمیونٹی کالج کھولا جانا قابل ستائش قدم ہے۔ پانڈیچری یونیورسٹی کمیونٹی کالج کا مقصد یہ ہے کہ ہنر مندی کی فراہمی کے ذریعہ روزگار فراہم کرایا جائے۔ یہاں تعلیمی سرگرمیاں اس انداز سےترتیب دی جاتی ہیں کہ وہ مقامی کمیونٹی کی ضروریات اور مطالبات کی تکمیل کرسکیں۔ دوسرے لفظو ں میں کالج کا اہم مقصد مخصوص افرادی قوت کے لئے کمیونٹی کے ذریعہ روزگار فراہم کرنے والے کورس پڑھانا ہے۔
۔۔۔۔۔۔۔۔۔۔۔
م ن۔ ۔ ج۔
U- 5983
(Visitor Counter : 78
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ اور اروناچل پردیش کے وزیر اعلیٰ پیما کھانڈو کل ایٹہ نگر میں انتظامی اصلاحات سے متعلق دو روزہ علاقائی کانفرنس کا افتتاح کریں گے
انتظامی اصلاحات اور عوامی شکایات کا محکمہ ڈی اے آر پی جی اگلے پانچ سال میں اروناچل پردیش سرکار کے انتظامی خدمات کے پانچ سو افسران کے لئے مڈ کیریئر سازی پروگراموں کے انعقاد کےلئے اروناچل پردیش کی سرکار کے ساتھ ایک اقرار نامہ پر دستخط کرےگا
یہ کانفرنس ہندوستان کی شمال مشرقی ریاستوں اور شمال مشرقی ریاستوں کے خطے کے لئے وقف کی گئی ہےجس میں تین سو سے زیادہ مندو بین کی شرکت متوقع ہے
انتظامی اصلاحات کے ذریعہ شہریوں اور حکومت کو قریب لانے کے موضوع پر ایک دوروزہ علاقائی کانفرنس 18اور19 اگست 2022 کو ایٹہ نگر میں منعقد ہوگی ۔ اس علاقائی کانفرنس کا اہتمام اروناچل پردیش کی حکومت کے اشتراک سے انتظامی اصلاحات اور عوامی شکایات کےمحکمے کی جانب سے کیا جارہا ہے ۔
سائنس اور ٹیکنالوجی کے مرکزی وزیرمملکت آزادانہ چارج ،ارضیاتی سائنسز کے وزیر مملکت آزادنہ چارج، وزیر اعظم کے دفتر میں وزیرمملکت، عملے ،عوامی شکایات ، پنشن ،ایٹمی توانائی اور خلاء کے وزیر مملکت ڈاکٹر جتیندر سنگھ اروناچل پردیش کے وزیر اعلیٰ پیما کھانڈو اور اروناچل پردیش کے نائب وزیر اعلیٰ جناب چھونا مین کے ہمراہ اس دوروزہ کانفرنس کا افتتاح کریں گے۔
اچھی حکمرانی کے قومی سینٹر انتظامی اصلاحات اور عوامی شکایات کا محکمہ  اگلے پانچ سال میں اروناچل پردیش کی حکومت کی انتظامی خدمات کے پانچ سو افسروں کے لئے حکمرانی میں مڈ کیریئر سازی کے پروگراموں کا انعقاد کرنے کے لئے اروناچل پردیش کی سرکار کے ساتھ ایک اقرار نامہ پر دستخط کریں گے۔
ددروزہ پروگرام کے دوران حسب ذیل اجلاس میں جو نمائندگیاں پیش کی جائیں گی ان میں حکمرانی میں اصلاحات شمال مشرقی ریاستوں میں عوامی شکایات کے ازالے اور ای آفس شمال مشرقی ریاستوں میں اچھی حکمرانی کے طور طریقے ضلع کی اچھی حکمرانی کے انڈیکس اور  اچھی حکمرانی کے طور طریقے شامل ہیں ۔
یہ کانفرنس شمال مشرقی ریاستوں کے خطے اور ہندوستان کی شمال مشرقی ریاستوں کے لئے وقف کی گئی ہے۔اس کانفرنس میں ملک بھرکے تین سو سے زیادہ مندو بین کی شرکت متوقع ہے ۔یہ کانفرنس ایک سیمی ورچوئل موڈ میں منعقد ہورہی ہے۔
اس کانفرنس میں یہ کوشش کی جارہی ہے کہ مرکز ،ریاست اور ضلع سطح پر مختلف انتظامی اصلاحات کے ذریعہ حکومت اور شہریوں کو زیادہ قریب لایا جائے۔یہ ڈیجیٹل ٹیکنالوجی کے استعمال سے اگلے سلسلے کی اصلاحات اور ایجادات کوآگے بڑھاتے ہوئے اور اس کو اپنانے کے لئے زیادہ سے زیادہ حکمرانی،کم سے کم حکومت کی پالیسی کے مقصد کے ساتھ عمل میں لایا جارہا ہے جس میں حکومتی عمل کو متحرک کرنے ضلع سطح پر ڈیجیٹل پہل میں مہارت ،ای خدمات کی عام رسائی اور ابھرتی ہوئی ٹیکنالوجیوں کو اپنانے کے علاوہ آئی سی ٹی کے مینجمنٹ کا استعمال بھی اس کا بنیادی عنصر ہے۔
اے آر پی جی کے جوائنٹ سکریٹری جناب این وی ایس راجپوت استقبالیہ خطاب پیش کریں گے ۔اس کے بعد اروناچل پردیش حکومت کے چیف سکریٹری جناب دھرمیندر ،شمال مشرقی خطے کی ترقی کے سکریٹری جناب لوک رنجن اور اے آر پی جی کے سکریٹری جناب وی سری نواس بھی ابتدائی اجلاس سے خطاب کریں گے۔ڈی اے آر اینڈ پی جی کے ذریعہ بنائی گئی شمال مشرقی خطے میں پی ایم ایوارڈ یافتہ اقدامات 2021 سے متعلق ایک فلم کی نمائش بھی کی جائے گی۔ افتتاحی اجلاس کے دوران اروناچل پردیش سرکار کے سکریٹری  جناب اجے چھگتی کی جانب سے ووٹ آف تھینکس پیش کیا جائےگا۔
صحت اور خاندانی بہبود کی وزارت
طبی آلات کے لئے قانون سازی
نئی دہلی، 12 جولائی 2019/ صحت اور خاندانی فلاح و بہبود کے وزیر مملکت جناب اشونی کمار چوبے نے آج یہاں لوک سبھا میں ایک تحریری جواب میں بتایا کہ طبی آلات سے متعلق علیحدہ قانون سازی التزامات سمیت بل جسے ڈرگس اور کاسمیٹکس  بل کہا جاتا ہے ، اسے 29 اگست 2013 کو راجیہ سبھا میں پیش کیا گیا تھا اور پھر اسے پارلیمنٹ کی قائمہ کمیٹی کے حوالے کردیا گیا تھا ۔ قائمہ کمیٹی نے بل کے التزامات میں تبدیلی کے لئے خصوصی سفارشات کی تھیں۔
اس کے مطابق ڈرگس اور کاسمیٹکس  بل ، 2013 کو واپس لینے اور ڈرگس اور کاسمیٹکس  بل ، 2015 متعارف کرنے کے سلسلہ میں ایک تجویز پر غوروخوض کے لئے اسے وزرا کے گروپ کے سامنے 11 فروری 2016 کو رکھی گئی تھی ۔ وزرا کے گروپ نے تجویز پر غور کرتے ہوئے فیصلہ کیا کہ صحت اور خاندانی فلاح و بہبود کا محکمہ منجملہ دیگر چیزوں کے اس حقیقت کو مدنظر رکھتے ہوئے طبی آلات کی ضابطہ بندی سے متعلق ضوابط وضع کرسکتا ہے کہ اس طرح کے ضوابط وضع کرنا موجودہ ڈرگس اور کاسمیٹکس ایکٹ ، 1940 کے لحاظ سے قابل عمل ہے ۔
چنانچہ طبی آلات ضوابط، 2017 وضع کئے گئے اور اسے 31 جنوری 2017 کو مشتہر کیا گیا جو یکم جنوری 2018 سے نافذ ہے۔
ڈرگس اور کاسمیٹکس ایکٹ ، 1940 اور اس کے تحت طبی آلات ضوابط، 2017 کے تحت طبی آلات کی ضابطہ بندی کی جارہی ہے۔ مذکورہ ضوابط میں اندرون ملک تیار طبی آلات کے ساتھ ساتھ درآمد شدہ آلات کے جائزے کے لئے التزامات شامل ہیں۔
اگر کوئی بھی مشتہر طبی سازوسامان ایکٹ اور ضوابط کے التزامات سے میل نہیں کھاتا ہے تو ایسی صورت میں سینٹرل لائسنسنگ اتھارٹی یہ ہدایات جاری کرسکتی ہے کہ اس طرح کے طبی آلات کا پورا بیچ بیچا نہیں جاسکتا ہے یا اسے فروخت کے لئے پیش نہیں کیا جاسکتا ہے یا اسے اسپتالوں سمیت مارکیٹ سے واپس لے لیا جاسکتا ہے۔ غلط طبی آلہ کی وجہ سے مریض کو زخم ہوجانے کی صورت میں اسے معاوضہ فراہم کرنے سے متعلق ایک تجویز پر 29 نومبر 2018 کو ڈرگس ٹیکنیکل ایڈوائزی بورڈ  کے زیر اہتمام منعقد 81ویں میٹنگ میں غوروخوض کیا گیا تھا اور بورڈ نے اس سلسلے میں ایک ذیلی کمیٹی کے قیام کا فیصلہ کیا ہے۔
۔۔۔۔۔۔۔۔۔۔۔
م ن۔ن ا ۔ ج۔
U- 3079
(Visitor Counter : 48
ریلوے کی وزارت
ریلویز کی رقیق میڈیکل آکسیجن اور آکسیجن سلنڈر کی نقل وحمل کے لئے تیاریاں جاری ریلوے آکسیجن ایکسپریس چلائے گا
آکسیجن ایکسپریس ٹرینوں کے تیزی سے سفر کے لئے گرین کوریڈور قائم کیا جارہا ہے
تکنیکی آزمائشوں کے بعد خالی ٹینکروں کو ممبئی اور اس کے نزدیک کالم بولی/بوائسر ریلوے اسٹیشنوں سے وزاگ اور جمشید پور/راورکیلا/ بوکا رو بھیجا جائے گا جہاں رقیق میڈیکل آکسیجن ٹینکروں کی لوڈنگ ہوگی
نئی دہلی 18 اپریل 2021: ریلویز کلیدی کوریڈور کے ذریعہ رقیق میڈیکل آکسیجن  اور آکسیجن سلنڈر کی نقل وحمل کے لئے پوری طرح سے تیار ہورہا ہے۔
کووڈ انفیکشن کی بعض طبی علامات میں آکسیجن کی دستیابی ایک کلیدی عنصر ہے۔
جیسا کہ سب جانتے ہیں کہ مدھیہ پردیش اور مہاراشٹر کی ریاستی سرکاروں نے ریلوے کی وزارت سے رجوع کرکے یہ جاننے کی کوشش کی کہ کس طرح رقیق طبی آکسیجن  کے ٹینکروں کو ریلوے کے ذریعہ بھیجاجاسکتا ہے۔
ریلویز نے فوری طور پر LMO کی نقل وحمل کے امکانات کے تکنیکی پہلوؤں کا جائزہ لیا۔ LMO’’رول آن ۔ رول آف‘‘سروس کے ذریعہ بھیجے جائیں گے جس میں روڈ ٹینکروں کو سپاٹ ویگنوں پر رکھا جائے گا۔
بعض مقامات پر روڈ اور برج  کی اونچائی کی بندشوں اور کچھ مقامات پر اوور ہیڈ آلات کے سبب روڈ ٹینکروں کا ماڈل ٹی 1618 جس کی اونچائی 3320 ایم ایم ہے، سپاٹ ویگنوں پر رکھے جانے کے لئے مناسب سمجھا گیا جن کی اونچائی 1290 ایم ایم ہے۔
ان تمام پہلوؤں کو جانچنے کے بعد مختلف مقامات پر ان کے ٹرائل کئے گئے۔
یہ DBKMویگن 15.04.2021 کو ممبئی میں کالم بولی گڈس شیڈ میں ر کھا گیااور LMO سے لدے ایک ٹی 1618 ٹینکر کو بھی یہاں لایا گیا صنعت اور ریلویز کے نمائندوں نے مشترکہ طور پر پیمائش کا کام کیا۔
اس پیمائش کی بنیاد پر روٹ کی منظوری لی گئی اور پھر پتہ چلا کہ یہ کام ممکن ہوسکتا ہے۔
کرایوجینک ٹینکروں میں LMO کی آر او۔ آراو نقل وحمل کے لئے تجارتی بکنگ اور کرایوں کی ادائیگی کو قابل عمل بنانے کے لئے ریلویز کی وزارت نے 16.04.2021 کو ایک سرکلر جاری کیا جس میں اسی بارے میں ضروری تفصیل اور رہنمائی موجود ہے۔ سرکلر کی نقل منسلک ہے۔
17.04.2021 کو ریلوے بورڈ کے افسران اور ریاستی ٹرانسپورٹ کمشنروں اور صنعت کے نمائندوں کی میٹنگ ہوئی جس میں رقیق طبی آکسجین کی نقل وحمل سے متعلق معاملوں پر غور کیا گیا۔
یہ فیصلہ کیا گیا کہ ٹرانسپورٹ کمشنر مہاراشٹر کے ذریعہ ٹینکروں کو منظم کیا جائے گا۔ ان خالی ٹینکروں کو ممبئی اور اس کے نزدیک کالم بولی-بوائسر ریلوے اسٹیشنوں سے وزاگ اور جمشید پور/ راورکیلا/بوکارو لوڈنگ کے لئے بھیجا جائے گا۔
درج بالا فیصلے کے مطابق زونل ریلویز کو ہدایات دی گئی ہیں کہ وہ ٹریلرز کو وصول کرنے کے لئے اور انھیں لوڈ کرکے بھیجنے کے لئے تیار رہیں۔ وزاگ، انگل اور بھلائی میں ریمپ تیار کئے جائیں گے اور کالم بولی کے ریمپ کو مستحکم کیا جائے گا، دیگر مقامات پر بھی ٹینکروں کے پہنچنے تک ریمپ تیار کرلئے جائیں گے۔
18.04.2021 کو بوائسر میں ٹرایل کیا گیا جہاں ایک لوڈ کئے گئے ٹینکر کو ایک سپاٹ DBKM پر رکھا گیا اور تمام مطلوبہ پیمائش کی گئی۔
ریلویز نے پہلے ہی کالم بولی میں DBKM ویگن رکھ دیئے ہیں۔ ریلویز کو مہاراشٹر کی ہدایت کا انتظار ہے کہ وہ ٹینکر روانہ کرے۔
فی الحال 19.04.2021 کو دس خالی ٹینکرز بھیجنے کا پروگرام ہے۔
ٹرانسپورٹ سکریٹری، مہاراشٹر نے 19.04.2021 تک ٹینکرز مہیا کرنے کی یقین دہانی کرائی ہے۔
زونل ریلوے کو ریاستی سرکاروں سے مانگ کے بارے میں مطلع کردیا گیا ہے۔ CFTMs اور PCOMs صنعت اور ریاستی سرکاروں سے رابطے میں ہیں۔ ریلوے بورڈ نے متعلقہ GMsکو ہدایت دے دی ہے کہ وہ پوری طرح سے تیار رہں اور مرکزی حکومت کی ایجنسیوں کی سرگرمی سے مدد کریں۔
وزارت خزانہ
تراشے ہوئے اور پالش کئے گئے ہیروں کی دوبارہ درآمدکے لئے تین ماہ کی توسیع
نئیدہلی13 جولائی 2020۔کووڈ-19 عالمی وبا کی صورت حال کے پیش نظر حکومت نے آج تراشے ہوئے اور پالش کئے ہوئے ہیروں کی دوبارہ درآمدکی ضرورت میں نرمی کرکے ہیرے جواہرات کے سیکٹر کوراحت میں توسیع کی ہے ، جو تین ماہ تک سرٹیفکیشن اور گریڈنگ کے لئے بیرون ملک بھیجے گئے ہیں۔
سی بی آئی سی نے کہا ہے کہ اس توسیع شدہ وقت کی مدت برآمدکاروں کے لئے دستیاب ہوگی تاکہ بیرون ملک مخصوص لیباریٹریوں کے ذریعہ مناسب سرٹیفکیشن اور گریڈنگ کے بعد تراشے ہوئے پالش کئے ہوئے ہیروںکو واپس لایا جاسکے ۔ یہ توسیع سبھی تراشے ہوئے اور پالش کئے ہوئے ہیروں کے لئے قابل اطلاق ہوگی ، جو کہ پہلی فروری 2020سے 31 جولائی 2020 کے درمیان دوبارہ درآمد کئے جانے چاہئیں تھے لیکن کووڈ-19 عالمی وبا کی صورتحال کے پیش نظر واپس نہیں لائے جاسکے ۔
سی بی آئی سی نے کہا ہے کہ اس راحت کا اعلان مورخہ 9 مارچ 2012 کو نوٹیفکیشن نمبر 09/2012 – کسٹم میں مناسب ترمیم کرکے کیا گیا تھا۔ اس توسیع شدہ مدت میں دوبارہ درآمد بنیادی کسٹم ڈیوٹی  اور آئی جی ایس ٹی کی ادائیگی کے بغیر ہوگی۔ یہ سہولت ان برآمدکاروں کے لئے ہوگی جن کی گزشتہ تین سال کے عرصے میں اوسطاََسالانہ برآمد ٹرن اوور  5 کروڑروپے ہے۔
قابل ذکر ہے کہ یہ راحت ان برآمدکاروںکو دی گئی ہے ، جن کے گریڈ کئے گئے اور تراشے ہوئے اور پالش کئے گئے ہیرے تین ماہ کی مدت کے دوران بیرون ملک پھنسے ہوئے تھے اور عام طورپر عالمی وبا کی وجہ سے ان کے دوبارہ امپورٹ کی اجازت ختم ہوگئی تھی ،اس طرح کی کئی کھیپوں کو کسٹم کی منظوری کا بھی انتظار تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا۔رم
U-3864
(Visitor Counter : 134
اسٹیل کی وزارت
فولاد کی پیداوار بڑھانے کے لیے کئے گئے اقدامات
نئی دہلی یکم دسمبر 2021
فولاد کے مرکزی وزیر جناب رام چندر پرساد سنگھ نے آج لوک سبھا میں ایک تحریری جواب میں بتایا کہ فولاد ایک غیر منضبط شعبہ ہے اور وزارت کا رول ایک سہولت کار کا ہے۔ فولاد کو نصب اور اس کو استعمال کرنے کی صلاحیت بڑھانے سے متعلق فیصلہ،انفرادی کمپنی  کے ذریعہ ٹیکنو کمرشیل غور وخوض کی بنیاد پر کیا جاتا ہے۔ البتہ حکومت نے ملک میں فولاد کی پیداوار کو بڑھانے کے لئے حسب ذیل اقدامات کئے ہیں۔
- ہندوستان میں بنائے گئے فولاد کی خریدار کو فروغ دینے کے لئے گھریلو تیار کردہ آئرن اور اسٹیل پروڈکٹس  پالیسی کا نوٹیفکیشن۔
- ملک میں پیدا ہونے والے کباڑے کی دستیابی کو بڑھانے کے لئے اسٹیل اسکریب رسائیکلنگ کا نوٹیفکیشن۔
- غیر معیاری اسٹیل کی درآمد اور مینوفیکچرنگ روکنے کے لئے اسٹیل کوالٹی کنٹرول آرڈرس کا جاری کیا جانا۔
- فولاد کی درآمدات کی پیشگی اندراج کے لئے اسٹیل امپورٹ مانیٹرنگ سسٹم 
- 6322 کروڑ روپے کے خاکہ کے ساتھ مخصوص فولاد کے لئے پیداوار سے جڑی ترغیبی اسکیم۔
- مرکزی حکومت اور ریاستی سرکاروں کے متعلقہ محکموں اور وزارتوں کی جانب سے اپنے مسائل حل کرنے کے لئے گھریلو فولاد صنعت کے سربراہوں اور صنعتوں کی انجمنوں سمیت مختلف فریقوں کے ساتھ مصروفیات۔
- ملک میں اسٹیل کی مجموعی مانگ اور اسٹیل کے استعمال کو بڑھانے کے لئے ریلوے، دفاع، پٹرولیم اور قدرتی گیس، مکانات، شہری ہوا بازی، سڑک ٹرانسپورٹ اور شاہراہیں، زراعت اور دیہی ترقی کے سیکٹروں سمیت موجودہ شراکت داروں کے ساتھ وابستگی۔
- اسٹیل کے شعبے میں سرمایہ کاری راغب کرنے کے لئے وزارت میں پروجیکٹ ڈیولپمنٹ سیل کا قیام۔
وزارت دفاع
جاٹ رجیمنٹ نے 225 برسوں کی اپنی مشہور و ممتاز خدمات کا جشن منایا
نئی دہلی، 21 نومبر 2020: جاٹ رجیمنٹ نے 19 اور 20 نومبر کو، ملک کو دی گئیں اپنی 225 برسوں کی ممتاز و مشہور خدمات کا جشن منایا۔
اس موقع پر لیفٹنینٹ جنرل ایس کے سینی، پی وی ایس ایم، اے وی ایس ایم، وائی ایس ایم، وی ایس ایم، اے ڈی سی، وی سی او اے ایس اور کرنل آف دی جاٹ رجیمنٹ نے بطور مہمان خصوصی اس تقریب کو زینت بخشی۔ پروگرام کی شروعات جاٹ جنگی میمورئیل میں پھولوں کی چادر پیش کرنے کی ایک تقریب کے ساتھ ہوئی جس کے بعد اس رجیمنٹ کے تجربہ کار افسران کے ساتھ ایک شاندار رجیمنٹل پریڈ اور جورا میٹنگ کا اہتمام کیا گیا۔
اس تقریب کا اہتمام، کووِڈ۔19 وبائی مرض کی وجہ سے، تمام تر احتیاط کے ساتھ، چھوٹے پیمانے پر کیا گیا۔
وزیراعظم کا دفتر
وزیر اعظم نے پیرالمپکس کھیلوں کے دوران مردوں کے ڈسکس تھرو میں نقرئی تمغہ جیتنے کے لئے یوگیش کتھونیا کو مبارکباد پیش کی
نئی دہلی، 30 اگست 2021:
وزیر اعظم جناب نریندر مودی نے ٹوکیو میں کھیلے جا رہے پیرالمپکس کھیلوں کے دوران مردوں کے ڈسکس تھرو میں نقرئی تمغہ جیتنے کے لئے یوگیش کتھونیا کو مبارکباد پیش کی ہے۔
وزیر اعظم نے ایک ٹوئیٹ میں کہا؛
’’یوگیش کتھونیا کے ذریعہ شاندار کارکردگی کا مظاہرہ۔ ازحد مسرور ہوں کہ انہوں نے ملک کے لئے نقرئی تمغہ جیتا ہے۔ ان کی مثالی کامیابی سے ابھرتے ہوئے ایتھلیٹوں کو حوصلہ ملے گا۔ انہیں مبارکباد۔ ان کی مستقبل کی کوششوں کے لئے انہیں نیک ترین خواہشات پیش کرتا ہوں۔# پیرالمپکس‘‘